ddrg/super_eurlex huggingface dataset:
KOMMISSIONENS FORORDNING (EF) Nr. 1665/1999

af 28. juli 1999

om fastsættelse af det største vandindhold i korn, der tilbydes til intervention i visse medlemsstater i høståret 1999/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved Kommissionens forordning (EF) nr. 1253/99(2), særlig artikel 5, og

ud fra følgende betragtninger:

(1) Ved Rådets forordning (EØF) nr. 2731/75 af 29. oktober 1975 om fastsættelse af standardkvaliteter for blød hvede, rug, byg, majs, sorghum og hård hvede(3), senest ændret ved forordning (EF) nr. 1253/1999, er bl.a. det største vandindhold i korn, undtagen hård hvede, fastsat til 14 %; ved Kommissionens forordning (EØF) nr. 689/92 af 19. marts 1992 om fastsættelse af fremgangsmåden ved og betingelserne for interventionsorganernes overtagelse af korn(4), senest ændret ved forordning (EF) nr. 1664/1999(5), er det største vandindhold fastsat til 14,5 %; i samme forordning er det endvidere i artikel 2, stk. 4, fastsat, at medlemsstaterne på anmodning og på visse betingelser kan bemyndiges til at forhøje vandindholdet til 15 % for kornarter, som tilbydes til intervention undtagen hård hvede, majs og sorghum;

(2) visse medlemsstater har anmodet herom;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

De i bilaget anførte medlemsstater bemyndiges til at fastsætte det største vandindhold til 15 % for korn, der er nævnt i samme bilag, og som tilbydes til intervention i høståret 1999/2000.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 181 af 1.7.1992, s. 21.

(2) EFT L 160 af 26.6.1999, s. 18.

(3) EFT L 281 af 1.11.1975, s. 22.

(4) EFT L 79 af 20.3.1992, s. 18.

(5) Se side 28 i denne EFT.

BILAG

Største vandindhold i korn, der tilbydes til intervention i høståret 1999/2000

>TABELPOSITION>
RÅDETS FORORDNING (EF) Nr. 1679/1999

af 19. juli 1999

om ændring af forordning (EØF) nr. 1442/88 om ydelse for produktionsårene 1988/89 til 1998/99 af præmier for endelig nedlæggelse af vinarealer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 36 og 37,

under henvisning til forslag fra Kommissionen(1),

under henvisning til udtalelse fra Europa-Parlamentet(2),

under henvisning til udtalelse fra Det Økonomiske og Sociale Udvalg(3), og

ud fra følgende betragtninger:

(1) Der tilskyndes i forordning (EØF) nr. 1442/88(4) til endelig nedlæggelse af vindyrkningsarealer gennem ydelse af præmier;

(2) indtil reformen af den fælles markedsordning for vin er vedtaget, bør den nuværende ordning med ydelse af præmier for endelig nedlæggelse af vindyrkningsarealer videreføres, og det totale areal, som er omfattet, bør begrænses;

(3) for at gøre det så let som muligt at benytte denne foranstaltning bør fristen for indgivelse af ansøgninger om tildeling af præmie forlænges -

UDSTEDT FØLGENDE FORORDNING:

Artikel 1

I forordning (EØF) nr. 1442/88 foretages følgende ændringer:

1) Titlen affattes således: "Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1999/2000 af præmier for endelig nedlæggelse af vindyrkningsarealer."

2) I artikel 1, stk. 1, andet afsnit, den indledende sætning, ændres "produktionsårene 1996/97 og 1997/98" til "produktionsårene 1996/97, 1997/98, 1998/99 og 1999/2000".

3) I artikel 4:

- affattes stk. 1, første afsnit, således: "Ansøgningerne om tildeling af præmie skal indgives senest den 31. marts hvert år til de af medlemsstaterne udpegede myndigheder."

- affattes stk. 2, første afsnit, således: "Det er en forudsætning for ydelse af præmien, at ansøgeren i en skriftlig erklæring forpligter sig til inden den 15. maj i året efter det år, hvor ansøgningen indgives, at foretage eller lade foretage rydning af de vinarealer, for hvilke der er ansøgt om præmie."

4) I artikel 17a, stk. 3, ændres "15. maj 1999" til "15. maj 2000".

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT C 59 af 1.3.1999, s. 16.

(2) EFT C 219 af 30.7.1999.

(3) EFT C 169 af 16.6.1999.

(4) EFT L 132 af 28.5.1998, s. 3. Forordningen er senest ændret ved forordning (EF) nr. 859/1999 (EFT L 108 af 27.4.1999, s. 9).
KOMMISSIONENS FORORDNING (EF) Nr. 1643/1999

af 27. juli 1999

om ændring af forordning (EF) nr. 2508/97 med hensyn til gennemførelsesbestemmelserne for mælk og mejeriprodukter til ordningen i Europaaftalen mellem Fællesskabet og Slovenien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1569/1999 af 12. juli 1999 om visse procedurer for anvendelsen af Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden(1), særlig artikel 1, og

ud fra følgende betragtninger:

(1) Der fastsættes i Kommissionens forordning (EF) nr. 2508/97(2), senest ændret ved forordning (EF) nr. 1311/1999(3), bl.a. gennemførelsesbestemmelser for mælk og mejeriprodukter til ordningerne i Europaaftalerne mellem Fællesskabet og visse central- og østeuropæiske lande, herunder Slovenien; denne forordning bør tilpasses;

(2) de årlige toldkontingenter, der fastsættes i denne aftale, forvaltes på halvårligt grundlag; ansøgninger om licenser for andet halvår af 1999 skal normalt indsendes i løbet af de første ti dage af juli; på grund af tidspunktet for vedtagelsen af forordning (EF) nr. 1569/1999 må fristen for indsendelse af ansøgninger om licenser forlænges; for at sikre ordningens kontinuitet er det nødvendigt, at forordningen sættes i kraft straks og anvendes den fra 1. juli 1999;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 2508/97 foretages følgende ændringer:

1) Titlen affattes således: "Kommissionens forordning (EF) nr. 2508 af 15. december 1997 om gennemførelsesbestemmelser for mælk og mejeriprodukter til ordningerne i Europaaftalerne mellem Fællesskabet og Republikken Ungarn, Republikken Polen, Den Tjekkiske Republik, Den Slovakiske Republik, Republikken Bulgarien, Rumænien og Republikken Slovenien og ordningen i aftalerne om liberalisering af samhandelen mellem Fællesskabet og de baltiske lande.".

2) Artikel 1, stk. 1, litra c) affattes således: "c) ordningen i artikel 21, stk. 2, i Europaaftalen mellem Det Europæiske Fællesskab og Slovenien."

3) I artikel 4, stk. 1, indsættes følgende afsnit: "Dog er sidste frist for ansøgninger om importlicenser for produkter med oprindelse i Slovenien, jf. bilag I, del K, for andet halvår af 1999 den 30. juli 1999."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juli 1999.

På Kommissionens vegne

Franz FISCHLER

Medlem af Kommissionen

(1) EFT L 187 af 20.7.1999, s. 1.

(2) EFT L 345 af 16.12.1997, s. 31.

(3) EFT L 156 af 23.6.1999, s. 16.
KOMMISSIONENS FORORDNING (EF) Nr. 1648/1999

af 27. juli 1999

om undtagelse fra forordning (EØF) nr. 1589/87 om interventionsorganernes opkøb af smør ved licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter(1), senest ændret ved forordning (EF) nr. 1587/96(2), særlig artikel 7a, stk. 1, første afsnit, og stk. 3, og

ud fra følgende betragtninger:

(1) Bestemmelserne om interventionsorganernes opkøb af smør ved licitation blev fastsat ved Kommissionens forordning (EØF) nr. 1589/87(3), senest ændret ved forordning (EF) nr. 124/1999(4); i forordningens artikel 3, stk. 1, er det fastsat, at den bydende kun kan deltage i licitationen for smør, der er fremstillet i perioden på 21 dage inden udløbet af fristen for indgivelse af bud;

(2) da der i august kun afholdes én licitation, og en periode på 28 dage adskiller den sidste licitation i juli og den ene licitation i august, er perioden for kort til at give adgang til licitationen for de mængder smør, som fremstilles i den pågældende periode; den periode, hvor smørret skal være fremstillet, for at det kan tilbydes til intervention, bør derfor forlænges midlertidigt til 28 dage;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Som undtagelse fra artikel 3, stk. 1, i forordning (EØF) nr. 1589/87 fastsættes, for så vidt angår den licitation, hvor fristen for indgivelse af bud udløber den fjerde tirsdag i august 1999, den i nævnte stykke omhandlede fremstillingsperiode til 28 dage.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juli 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 28.6.1968, s. 13.

(2) EFT L 206 af 16.8.1996, s. 21.

(3) EFT L 146 af 6.6.1987, s. 27.

(4) EFT L 16 af 21.1.1999, s. 19.
RÅDETS FORORDNING (EF) Nr. 1680/1999

af 19. juli 1999

om fastsættelse for produktionsåret 2000 af basisprisen og af sæsonreguleringen af basisprisen for fårekød

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2467/98 af 3. november 1998 om den fælles markedsordning for fåre- og gedekød(1), særlig artikel 3, stk. 1 og 2,

under henvisning til forslag fra Kommissionen(2),

under henvisning til udtalelse fra Europa-Parlamentet(3),

under henvisning til udtalelse fra Det Økonomiske og Sociale Udvalg(4), og

ud fra følgende betragtninger:

(1) Basisprisen skal fastsættes i henhold til de kriterier, der er fastlagt i artikel 3, stk. 2, i forordning (EF) nr. 2467/98;

(2) ved fastsættelse af basisprisen for fårekroppe bør der tages hensyn til den fælles landbrugspolitiks formål; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; disse hensyn fører til, at prisen for produktionsåret 2000 fastsættes som anført i denne forordning;

(3) de ugentlige sæsonregulerede beløb, der gælder for basisprisen, bør fastsættes på baggrund af den erfaring, der i produktionsårene 1991, 1992, 1993, 1994, 1995, 1996, 1997 og 1998 er indvundet med hensyn til privat oplagring -

UDSTEDT FØLGENDE FORORDNING:

Artikel 1

For produktionsåret 2000 fastsættes basisprisen for fårekød til 504,07 EUR/100 kg slagtet vægt.

Artikel 2

Den i artikel 1 omhandlede basispris sæsonreguleres som anført i tabellen i bilaget.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra begyndelsen af produktionsåret 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT L 312 af 20.11.1998, s. 1.

(2) EFT C 59 af 1.3.1999, s. 25.

(3) EFT C 219 af 30.7.1999.

(4) EFT C 169 af 16.6.1999.

BILAG

PRODUKTIONSÅRET 2000

>TABELPOSITION>
KOMMISSIONENS FORORDNING (EF) Nr. 1634/1999

af 26. juli 1999

om fastsættelse for perioden 1999/2000 af de koefficienter, der gælder for korn, som eksporteres i form af Scotch Whisky

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer(1), ændret ved forordning (EF) nr. 3098/94(2), særlig artikel 5, og

ud fra følgende betragtninger:

(1) I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Det Forenede Kongeriges oplysninger, for så vidt angår perioden fra 1. januar til 31. december 1998, var den gennemsnitlige lagringsperiode syv år for Scotch Whisky; koefficienterne for perioden fra 1. juli 1999 til 30. juni 2000 bør derfor fastsættes;

(2) ifølge artikel 10 i protokol nr. 3 til aftalen om Det Europæiske Økonomiske Samarbejdsområde(3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i forordning (EØF) nr. 2825/93 tages hensyn hertil ved beregningen af koefficienten for perioden 1999/2000;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1999 til 30. juni 1999 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Det Forenede Kongerige til fremstilling af Scotch Whisky, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1999.

På Kommissionens vegne

Franz FISCHLER

Medlem af Kommissionen

(1) EFT L 258 af 16.10.1993, s. 6.

(2) EFT L 328 af 20.12.1994, s. 12.

(3) EFT L 1 af 3.1.1994, s. 1.

BILAG

Koefficienter, der anvendes i Det Forenede Kongerige

>TABELPOSITION>
RÅDETS FORORDNING (EF) Nr. 1675/1999

af 19. juli 1999

om fastsættelse for avlsåret 1999/2000 af støttebeløbet for silkeorme

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 845/72 af 24. april 1972 om særlige foranstaltninger til fremme af avlen af silkeormslarver(1), særlig artikel 2, stk. 3,

under henvisning til forslag fra Kommissionen(2),

under henvisning til udtalelse fra Europa-Parlamentet(3),

under henvisning til udtalelse fra Det Økonomiske og Sociale Udvalg(4), og

ud fra følgende betragtninger:

(1) I artikel 2 i forordning (EØF) nr. 845/72 bestemmes det, at støttebeløbet for silkeorme, der avles i Fællesskabet, skal fastsættes årligt for at bidrage til at sikre avleren en rimelig indkomst under hensyn til markedssituationen for kokoner og natursilke, den forventede udvikling og importpolitikken;

(2) anvendelsen af ovennævnte kriterier fører til, at støttebeløbet fastsættes som anført nedenfor -

UDSTEDT FØLGENDE FORORDNING:

Artikel 1

For avlsåret 1999/2000 fastsættes det i artikel 2 i forordning (EØF) nr. 845/72 omhandlede støttebeløb for silkeorme for hver kasse silkeormsæg, der tages i anvendelse, til 133,26 EUR.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. april 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT L 100 af 27.4.1972, s. 1. Forordningen er senest ændret ved forordning (EØF) nr. 2059/92 (EFT L 215 af 30.7.1992, s. 19).

(2) EFT C 59 af 1.3.1999, s. 11.

(3) EFT C 219 af 30.7.1999.

(4) EFT C 169 af 16.6.1999.
KOMMISSIONENS FORORDNING (EF) Nr. 1658/1999

af 28. juli 1999

om fastsættelse af det maksimale restitutionsbeløb ved udførsel af hvidt sukker i forbindelse med den 49. dellicitation under den løbende licitation omhandlet i forordning (EF) nr. 1574/98

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker(1), senest ændret ved Kommissionens forordning (EF) nr. 1148/98(2), særlig artikel 17, stk. 5, andet afsnit, litra b), og

ud fra følgende betragtninger:

(1) I henhold til Kommissionens forordning (EF) nr. 1574/98 af 22. juli 1998 om en løbende licitation med henblik på fastsættelse af en eksportafgift og/eller eksportrestitution for hvidt sukker(3), ændret ved forordning (EF) nr. 1489/1999(4), foranstaltes dellicitationer med henblik på eksport af dette sukker;

(2) i henhold til bestemmelserne i artikel 9, stk. 1, i forordning (EF) nr. 1574/98, fastsættes der i påkommende tilfælde for den pågældende dellicitation et maksimalt restitutionsbeløb især under hensyntagen til situationen og den forventede udvikling på markedet for sukker i Fællesskabet og på verdensmarkedet;

(3) efter gennemgang af tilbuddene bør de bestemmelser, der er nævnt i artikel 1, fastsættes for den 49. dellicitation;

(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

For den 49. dellicitation for hvidt sukker, ifølge forordning (EF) nr. 1574/98, fastsættes maksimumseksportrestitutionen til 50,100 EUR/100 kg.

Artikel 2

Denne forordning træder i kraft den 29. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 177 af 1.7.1981, s. 4.

(2) EFT L 159 af 3.6.1998, s. 38.

(3) EFT L 206 af 23.7.1998, s. 7.

(4) EFT L 172 af 8.7.1999, s. 27.
KOMMISSIONENS FORORDNING (EF) Nr. 1656/1999

af 28. juli 1999

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag;

(2) ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 29. juli 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 28. juli 1999 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
KOMMISSIONENS FORORDNING (EF) Nr. 1723/1999

af 2. august 1999

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag;

(2) ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 3. august 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. august 1999.

På Kommissionens vegne

Monika WULF-MATHIES

Medlem af Kommissionen

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 2. august 1999 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>